જોકે, આ સ્થિતિ સુરત પાલિકાને અકળાવી રહી છે. કમિશનર એમ.થૈનારસનનું કહેવું છે કે, સ્વચ્છતા સર્વેક્ષણ કરાવાયો હતો અને તેના જે રિપોર્ટ્સ મળ્યાં છે. તેમાં તમામ કેટેગરીમાં સુરત પાલિકાને તમામ કેટેગરીમાં સૌથી વધારે માર્ક્સ મળ્યા છે. સુરતને સર્વિસ લેવલ પ્રોગ્રેસની કેટેગરીમાં 1400માંથી 941 માર્કસ, ડાયરેક્ટ ઓબ્ઝર્વેશનની કેટેગરીમાં 1200માંથી 1193 માર્કસ આપ્યા છે. આ માર્ક્સ તો સમગ્ર દેશમાં બીજા ક્રમે આવે છે. પ્રથમ ક્રમે વિજયવાડાને 1195 માર્કસ મળ્યાં છે. આ ઉપરાંત સ્વચ્છતા એપ મારફતે સિટીઝન ફિડબેકની ત્રીજી કેટેગરીમાં 1400માંથી 1185 માર્કસ સુરતને મળ્યા છે. આ સ્થિતિમાં સુરત પાલિકાને ઊંચો રેન્ક મળી શકે તેવું ચૂંટાયેલી પાંખને પણ લાગે છે. એટલે, ક્યાં કચાશ રહી ગઈ છે, તે જાણવા માટે કેન્દ્ર સરકારના શહેરી અને ગૃહમંત્રાલયને પત્ર લખવામાં આવશે.